Δεσύλλας Μεσσηνίας

Ο Δεσύλλας (ή κάποιες φορές και Δεσύλλα) είναι χωριό του Νομού Μεσσηνίας, που ανήκει στο Δήμο Οιχαλίας. Βρίσκεται στην βόρεια πλευρά του νομού, στα σύνορα Μεσσηνιας - Αρκαδιας. Το χωριό βρισκόταν μέχρι και την Ελληνική Επανάσταση του 1821 στη τοποθεσία του ξωκκλησίου των Αγίων Θεοδώρων. Η τωρινή του τοποθεσία είναι χαμηλότερα και με βόρειο όριο του οικισμού τη σιδηροδρομική γραμμή. Ο Σιδηροδρομικός Σταθμός του χωριού κάηκε με τις φωτιές του 2007. Στο χωριό δραστηριοποιείται απο το 2022 η ομάδα #αγαπάμεΔεσύλλα με πλούσια εθελοντική δράση. Από τον Δεσύλλα κατάγεται και ο καρδιολόγος Ηλίας Νταίβις, πρόεδρος του συλλόγου φίλων σιδηροδρόμου Μεσσηνίας, που σκοπεύει να επαναλειτουργήσει τον σιδηρόδρομο στον νομό για πρώτη φορά από το 2010, με πρώτη επιδίωξη το τμήμα Καλαμάτα-Διαβολίτσι.

 Ονομασία 
Μια εκδοχή για το όνομά του, είναι ότι προέρχεται από έναν οπλαρχηγό με το όνομα Δεσύλλα (που ήταν κατά τα λεγόμενα, επικεφαλής των αρχών του οικισμού στα τέλη του 20ου αιώνα), όπως επίσης υπάρχουν και οι εκδοχές, ότι προέρχεται από έναν τσομπάνο με το όνομα Σύλλα, ή από το όνομα Ντε Σύλλα, ίσως διοικητή της περιοχής. Μέχρι το 1940, το χωριό το συναντάμε και με την ονομασία Δουσίλα.

Τοποθεσία και ιστορία

Το χωριό βρίσκεται σε πρόποδες βουνού και έχει πανοραμική θέα σε ολο τον Μεσσηνιακό κάμπο, ενώ βρίσκεται 3,5 χλμ. από το Διαβολίτσι, 7 χλμ. από τον Μελιγαλά, και 16 χλμ. από το Ιερό Ναό Αγίας Θεοδώρας, στην Άνω Μέλπεια.

Από το χωριό διέρχεται η ιστορική μετρική σιδηροδρομική γραμμή Κορίνθου - Τριπόλεως - Καλαμάτας και στο βόρειο άκρο του βρίσκεται ο ομώνυμος σιδηροδρομικός σταθμός (στο χιλιομετρικό σημείο 192,6), ο οποίος έχει υποστεί σημαντικές ζημιές από τις πυρκαγιές του καλοκαιριού του 2007.

Πριν την Ελληνική Επανάσταση το 1821, το χωριό βρισκόταν 1 χλμ. πάνω από το σημερινό χωριό, στη θέση που υπάρχει σήμερα το εξωκλήσι των Αγίων Θεοδώρων.

Σε ανασκαφή που πραγματοποιήθηκε το 1900 ανάμεσα στα χωριά Δεσύλλα και Φίλια, ανακαλύφθηκαν δύο ψηφιδωτά που ανήκαν σε έπαυλη των Ρωμαϊκών χρόνων και τα οποία σήμερα εκτίθενται στο Αρχαιολογικό Μουσείο Μεσσηνίας στην Καλαμάτα.

Δημογραφικά στοιχεία
Το χωριό ανήκε μέχρι το Σχέδιο «Καποδίστριας» το 1997, στην Επαρχία Μεσσήνης, Κοινότητα Δεσύλλα, ενώ μέχρι το 2010 ανήκε στο Δήμο Ανδανίας. Σήμερα, από το 2010 με το Πρόγραμμα «Καλλικράτης», ανήκει στο Δήμο Οιχαλίας, Δημοτική Ενότητα Ανδανίας, και αποτελεί την Κοινότητα Δεσύλλα. Έχει 255 μόνιμους κατοίκους (Απογραφή του 2011), που ασχολούνται κατά κύριο λόγο με την γεωργία και την κτηνοτροφία. 
+Απογραφές πληθυσμού, του οικισμού: ο Δεσύλλας ΜεσσηνίαςΈτος192819401951196119711981199120012011Κάτοικοι944869658660483381417364255

 Εξωτερικοί σύνδεσμοι 

 Ψηφιδωτό στο Μουσείο Καλαμάτας
 Ψηφιδωτό στο Μουσείο Καλαμάτας 

 Διοικητικές μεταβολές 
+Διοικητικές μεταβολές οικισμού: ο Δεσύλλας ΜεσσηνίαςΔουσίλαα/αΗμερομηνία ή Φ.Ε.Κ.Μεταβολή1)21-04-1835
ΦΕΚ 80Α - 28/12/1836Ο οικισμός Δουσίλα, προσαρτάται στο Δήμο Ανδανίας.2)ΦΕΚ 262Α - 31/08/1912Ο οικισμός Δουσίλα, αποσπάται από το Δήμο Ανδανίας και ορίζεται έδρα της Κοινότητας Δουσίλα.3)16-10-1940Το όνομα του οικισμού Δουσίλα, διορθώνεται σε Δεσύλλας.Δεσύλλαςα/αΗμερομηνία ή Φ.Ε.Κ.Μεταβολή3)16-10-1940Το όνομα του οικισμού Δεσύλλας, προήλθε από τη διόρθωση του ονόματος, του οικισμού Δουσίλα.4)ΦΕΚ 244Α - 04/12/1997Ο οικισμός Δεσύλλας, αποσπάται από την Κοινότητα Δεσύλλα και προσαρτάται στο Δήμο Ανδανίας.5)ΦΕΚ 87Α - 07/06/2010Ο οικισμός Δεσύλλας, αποσπάται από το Δήμο Ανδανίας και προσαρτάται στο Δήμο Οιχαλίας.

Χάρτης περιοχής

 Παραπομπές 

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας